google/wiki40b huggingface dataset:
Varolov most

Varolov most alebo Varoliov most (často pons, pons Varolii podľa anatóma menom Costanzo Varolio) je súčasťou mozgového kmeňa a vytvára na ňom nápadný priečny val. Leží nad predĺženou miechou, pod stredným mozgom a pred mozočkom. Je jednou z častí autonómneho nervového systému a prepája senzorické informácie medzi mozočkom a koncovým mozgom. Niektoré teórie sa domnievajú, že zohráva dôležitú úlohu v tvorbe snov.

Cievne zásobenie

Väčšina cievneho zásobenia je z pontinných tepien. Sú to malé tepny, ktoré sú vetvami arteria basilaris. Krv do oblasti pontu prichádza tiež z arteria cerebellaris anterior inferior a arteria cerebellaris superior.

Diagnostika

Rádiologické vyšetrenie pomocou MRI alebo CT môže potvrdiť podozrenie na diagnózu sclerosis multiplex.
Krvácanie do ponsu má niekedy za následok extrémnu miózu.
Lamativie

Poloha

Obec má rozlohu 12,82 km². Najvyšší bod je položený 643 m n. m. a najnižší bod 267 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blizzard Entertainment

Blizzard Entertainment (v angličtine snehová búrka) je americký producent a distribútor počítačových hier. Od vydania Warcraft: Orcs & Humans v roku 1994 je jedným z najúspešnejších herných vývojárov na svete. Centrála sídli v meste Irvine v štáte Kalifornia, USA. Spoločnosť je známa tým, že svoje hry vydáva v dlhých časových intervaloch, často i roky po ich ohlásení, s cieľom zabezpečiť ich čo možno najlepšiu kvalitu. Aj vďaka tomu má Blizzard reputáciu ako firma produkujúca hry, ktoré sa stávajú klasikami svojho žánru a hrávajú sa ešte roky po vydaní. Prakticky všetky hry od čias Warcraftu I. sa stali bestsellermi. Najväčší predajný úspech dosiahol Starcraft, ktorého sa spolu s datadiskom predalo asi 11 miliónov kópií. Mnohé z najznámejších postáv zo strategických hier vytvoril práve Blizzard, napríklad Jim Raynor a Sarah Kerrigan zo sveta Starcraft alebo Arthas a Illidan zo sveta Warcraftu.
Châteauneuf (Loire)

Poloha

Obec má rozlohu 13,65 km². Najvyšší bod je položený 657 m n. m. a najnižší bod 208 m n. m.

Obyvateľstvo

Počet obyvateľov obce je 1 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gayon

Poloha

Obec má rozlohu 3,95 km². Najvyšší bod je položený 298 m n. m. a najnižší bod 148 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gargilesse-Dampierre

Poloha

Obec má rozlohu 15,72 km². Najvyšší bod je položený 275 m n. m. a najnižší bod 124 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Avesnes

Poloha

Obec má rozlohu 3 km². Najvyšší bod je položený 187 m n. m. a najnižší bod 126 m n. m.

Obyvateľstvo

Počet obyvateľov obce je 33 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moriez

Poloha

Moriez má rozlohu 37,18 km². Najvyšší bod je položený 1 700 m n. m. a najnižší bod 820 m n. m.

Obyvateľstvo

Moriez má 183 obyvateľov (2009).
Graf vývoja obyvateľstva:
Zdroje: INSEE
True (skladba Spandau Ballet)

Kompozícia

Skladba „True“ je zložená v tónine G dur s tepom 98 BPM. Postupnosť akordov je G dur, E mol, C/G, H mol. Inštrumentálny break je zložený v tónine Es dur.
Krino (družka Danaa)

Krino alebo Krinó (starogr. Κρινώ – Krino/iný prepis: Krinó) je v gréckej mytológii družka líbyjského kráľa Danaa.
Krino bola družka líbyjského kráľa Danaa a matka jeho dcér, Kallidyky, Oimy, Kelainy a Hyperippy. Danaos mal päťdesiat dcér, dvanásť z nich mal so svojou manželkou Polyxou a ostatné s inými manželkami a družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, otca poslúchli všetky a bohovia ich preto odsúdili na večný trest nosiť v podsvetí do deravého suda vodu.
Citroën LN

Vznik

Po krachu automobilky Citroën, bol prevzatý rodinou Peugeotovcov. Citroën LN bol prvým spoločným automobilom skupiny PSA (Peugeot, Talbot, Citroën) a tzv. prvým novým Citroënom. Citroën potreboval posilniť v segmente malých mestských automobilov, a model 2CV k nim nepatril. Prevzal platformu z modelu Peugeot 104 Coupé. Motor bol použitý plochý dvojvalec z Citroënu 2CV a 4 stupňová prevodovka z modelu Citroën GS. Úroveň výbavy bola minimálna, no predaje rástli vďaka nenáročnej údržbe a nízkym prevádzkovým nákladom.

LN

Model LN, bol predstavený na Parížskom autosalóne v roku 1976. O rok neskôr šiel do predaja. Bol prvým modelom fúzie automobiliek a vyvolal negatívny ohlas priaznivcov Citroënu. Dôvodom bola úplná zhodnosť s modelom Peugeot 104. Pôvodný projekt mestského automobilu Project VD, bol prepracovaný podľa zadaní Peugeotu a tak na platforme 104 vznikli dva automobily. Citroën LN a Citroën Visa. LN sa predával hlavne v krajine pôvodu, vo Francúzsku. Motorizáciu tvoril iba jeden motor o výkone 32k.

LNA

V roku 1978, prišiel model LNA. Karoséria zostala nezmenená a zhodná s modelom LN. V názve pribudlo písmeno "A" čo znamenalo Athlétique,(Atletický). Zmenili sa motorizácie, pribudol plochý dvojvalec z Citroënu Visa, neskôr 4 valec ktorý dosahoval maximálnu rýchlosť 145 km/h.
Model LNA tak na rozdiel od LN bol exportovaný do Európy, vrátane Veľkej Británie s pravostranným riadením. V roku 1982 prešiel model prvým menším faceliftom, dostal 4 valcový motor z modelu Visa 11E. Kovové nárazníky nahradili plastové, zmenili sa obrysové svetlá a kolesá z modelu Visa Super E. Od júla 1984 sa model LNA11 zmenil. Pri motore bol zvýšený výkon a model dosahoval maximálnu rýchlosť 144 km/h a z 0-100 zrýchľoval za 15,3 sekúnd.

Koniec výroby

LN nahradil v roku 1986 už takzvaný pravý citroën - Citroën AX. Platformový "brat", Talbot Samba zostal vo výrobe do roku 1987 a Peugeot 104 zostal vo výrobe do roku 1988.
Habanero

Charakteristika

Habanero je jedna z najpálivejších paprík (vôbec najpálivejšou bola donedávna indická Bhut Jolokia patriaca k tomu istému druhu papriky, neskôr trinidad moruga scorpion s viac ako 2 000 000 Scovilleho jednotiek, Carolina Reaper dosahuje až 2,2 mil SHU.) Nezrelé habanero sú zelené, ale v priebehu dozrievania väčšinou svoju farbu menia. Najbežnejšie farby tejto papriky sú oranžová, červená, žltá, biela, hnedá, ružová, ale aj zelená v zrelosti. Typická zrelá habanero je 2 – 6 cm veľká. Väčšina paprík habanero dosahuje pálčivosť 200 000 – 325 000 Scovilleho jednotiek pálčivosti (SHU). Na porovnanie plody kajenská paprika má 30 000 – 50 000 SHU a obranný sprej približne 5 300 000 SHU.

Pôvod a rozšírenie

Pôvod paprík habanero je na Kube alebo na Yucatáne. Na Yucatáne sa jej dnes ročne vypestuje zhruba 1 500 ton. Ďalšími miestami, kde sa vo väčšom množstve pestuje, sú Belize, Kostarika a niektoré štáty USA (Texas, Idaho a Kalifornia). Pálčivosť tejto papriky a jej delikátna chuť z nej robia veľmi populárnu prísadu do omáčok a jedál.

Pestovanie

Habaneru sa dobre darí v teplej klíme, no priveľa slnka môže škodiť listom rastliny. Ako u všetkých paprík, aj habaneru sa darí v oblastiach s dostatkom slnka a pôdou o kyslosti 5 – 6 pH. Rastlinky sa odporúča zalievať len keď je veľké sucho. Prílišné zalievanie papričiek spôsobuje ich horkosť, ktorá je nežiaduca. Papriky habanero sa dajú dobre pestovať v skleníku, vo fólii ale aj vo voľnej kultúre. Rastlinu možno zaradiť medzi trvalky, čo znamená, že pri správnej starostlivosti môže plodiť aj niekoľko rokov. V tropickom a subtropickom prostredí, ak sú podmienky priaznivé, habanero plodí priebežne po celý rok.
Jane Birkinová

Životopis

Pochádza z umelecky založenej rodiny, jej matka Judy Campbell bola herečka, otec David Birkin bol britský vojnový vyslúžilec z Britského kráľovského námorníctva, brat Andrew sa stal režisérom a scenáristom, herečkou sa stala aj jej dcéra Charlotte.
Pred filmovou kamerou sa prvýkrát objavila v snímke The Knack ...and How to Get It v roku 1965, o rok neskôr si zahrala vo svetoznámom dramatickom filme Zväčšenina, ktorý režíroval Michelangelo Antonioni. V roku 1968 sa počas nakrúcania filmu Slogan zoznámila s hercom, spevákom a textárom Sergeom Gainsbourgom s ktorým neskôr žila 12 rokov (1968 – 1980) a mala s ním dcéru Charlotte.
Vďaka svojej útlej postave a dievčenskému výzoru najmä v 70. rokoch patrila medzi sexsymboly svojej doby. S Gainsbourgom tiež v roku 1969 natočila jeho svetoznámy duet Je t’aime… moi non plus (po tom, čo ho odmietla Brigitte Bardotová).
Izaiáš Pilárik

Životopis

Študoval v Banskej Bystrici a iných domácich školách, po roku 1673 na univerzite vo Wittenbergu, magister filozofie a slobodných umení. Roku 1643 rektor školy v Spišskej Sobote, neskôr evanjelický a. v. kňaz na viacerých miestach Slovenska, 1658-1673 slov. kazateľ a senior v Banskej Štiavnici. Počas náboženského prenasledovania emigroval do Poľska. Prvú náboženskú dišputu uverejnil už počas štúdia na gymnáziu v Banskej Bystrici, ďalšie v exile. Vo svojich dišputách sa venoval náboženskej a astronomickej tematike.
Barack Obama

Detstvo

Barack Obama sa narodil v Honolulu na Havaji Barackovi Husseinovi Obamovi st. z mesta Nyang’oma Kogelo z Kene a Ann Dunhamovej, belošskej Američanke z mesta Wichita v Kansase. Jeho rodičia sa stretli v roku 1960 počas štúdií na Havajskej univerzite v meste Manoa, kde bol jeho otec zahraničným študentom. Pár sa zosobášil 2. februára 1961, rozišli sa keď mal Barack Obama dva roky a v roku 1964 sa rozviedli. Obamov otec sa vrátil do Kene a videl svojho syna ešte raz predtým než zomrel pri automobilovej nehode v roku 1982.
Po rozvode sa Ann Dunhamová znovu vydala za  Indonézana Lola Soetora a rodina sa  v roku 1967 presťahovala do Indonézie, kde mladý Obama do desiatich rokov navštevoval tamojšiu školu v Jakarte. Potom sa vrátil do Honolulu, kde žil so svojimi starými 
rodičmi z matkinej strany, Madelyn Dunhamovou (zomrela 2. novembra 2008 na rakovinu) a Stanleyom Dunhamom. Tam od roku 1971 až do roku 1979 navštevoval Punahou school. Obamova matka sa v roku 1972 na niekoľko rokov vrátila na Havaj, späť do Indonézie sa vrátila v roku 1977. V Indonézii pracovala ako antropologička. Zostala tam väčšinu života, definitívne sa na Havaj vrátila v roku 1994. Zomrela v roku 1995 na rakovinu vaječníkov.

Prezident USA

Vo voľbách prezidenta USA 2008, ktoré sa konali 4. novembra 2008 zvíťazil nad Johnom McCainnom. 16. novembra 2008, po víťazstve v prezidentských voľbách, rezignoval na kreslo senátora USA. 20. januára 2009 bol inaugurovaný za 44. prezidenta Spojených štátov. Slávnostného ceremoniálu sa zúčastnilo asi 2 milióny ľudí.
Barack Obama si do úradu viceprezidenta vybral Joea Bidena. Vo voľbách prezidenta USA 2012, ktoré sa konali 6. novembra 2012, Barack Obama zvíťazil nad Mittom Romneyom. Barack Obama získal 332 voliteľov a Mitt Romney získal 206 voliteľov. Barack Obama sa stal na ďalšie 4 roky prezidentom a Joe Biden viceprezidentom.

Nobelova cena za mier

Komisia nórskeho parlamentu udelila Obamovi 9. októbra 2009 Nobelovu cena za mier za „nezvyčajné úsilie v posilnení medzinárodnej diplomacie a kooperácie medzi ľuďmi“.
Poláchovy stráně - Výří skály

Ochrana

Predmetom ochrany je lokalita vzácneho črievičníka papučkového (Cypripedium calceolus)
John Hancock Center

John Hancock Center je 344 metrov vysoký mrakodrap v Chicagu v Illinois.
Bol postavený v rokoch 1965 až 1969 podľa návrhu firmy Skidmore, Owings a Merril. Je to tretí najvyšší mrakodrap v Chicagu a štvrtý najvyšší v Spojených štátoch, po budovách Sears Tower, Empire State Building a Aon Center.
Na vrchole mrakodrapu v 95. a 96. poschodí sa nachádza reštaurácia s výhľadom na mesto. Pri pohľade na sever je možné vidieť Lincoln Park a bohatšie štvrte s niekoľkými modernými obytnými mrakodrapmi. Pri pohľade na východ je vidieť Michiganské jazero, ktoré je rozlohou väčšie ako Slovensko. Na juhu je vidno downtown, centrum mesta s mrakodrapmi. Západným smerom je možné vidieť rozsiahle predmestia. John Hancock Center sa nachádza v severozápadnej časti downtownu, vo štvrti Near North.
Chasselas (Saône-et-Loire)

Poloha

Obec má rozlohu 2,56 km². Najvyšší bod je položený 485 m n. m. a najnižší bod 286 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Palkovič (1763 – 1835)

Život

Od roku 1773 žil s rodičmi v Doľanoch. Študoval v Seminári sv. Štefana v Trnave a v Seminári „Pazmaneum“ vo Viedni, po zrušení tohto ústavu pokračoval v štúdiách v rokoch 1784 – 1788 na generálnom seminári v Bratislave. V roku 1788 bol vysvätený za kňaza. V nasledujúcich rokoch Palkovič slúžil ako kaplán v Štiavnických Baniach a v Pezinku. Od roku 1799 bol profesorom etiky na seminári v Bratislave, v rokoch 1800 – 1820 pôsobil ako profesor cirkevného práva a etiky na seminári a knihovník kapitulskej knižnice v Trnave. V roku 1816 sa stal kanonikom ostrihomskej arcidiecézy, po presídlení kapituly do Ostrihomu pôsobil tam.
Počas štúdií v Bratislave bol členom krúžku vlasteneckých filológov, zakladajúci člen bernolákovského Slovenského učeného tovarišstva. Po smrti Antona Bernoláka a Juraja Fándlyho sa stal najvýznamnejším predstaviteľom bernolákovského hnutia. Šíreniu a rozvoju bernolákovského spisovného jazyka napomáhal predovšetkým vydavateľskou a prekladateľskou prácou. Bol najväčším mecénom literatúry vydávanej v bernolákovčine, na čo obetoval väčšinu svojich príjmov. Jeho zásluhou vyšli do roku 1835 najmä všetky diela najvýznamnejšieho bernolákovského básnika Jána Hollého, s ktorým viedol rozsiahlu korešpondenciu a ktorému bol aj poradcom a usmerňovateľom.
Prekladal z nemčiny, latinčiny a gréčtiny, najmä biblické drámy a filozofické texty. Dlhodobo sa usiloval o preklad Biblie do bernolákovskej slovenčiny, ktorý sa mu napokon podarilo realizovať a na vlastné náklady vydať v dvoch zväzkoch v rokoch 1829 a 1832. Sám ho slovenským farnostiam zadarmo posielal. Počas prác na preklade Biblie stihol v rokoch 1825 – 1827 vydať ešte šesť-zväzkový slovník „Slowár Slowenskí, Češko-Laťinsko-Ňemecko-Uherskí“ Antona Bernoláka, ktorý zredigoval, upravil a doplnil.

Zaujímavosť

3. apríla 1833 písal Ján Hollý Jurajovi Palkovičovi: „Nikdá sem s tak weľkú Chutú a radosťú Bibliu nečítal gako túto slowenskú od Pána Welkomožného preloženú...“
Alojz Štróbl

Život

Alojz Štróbl sa narodil z manželstva Jozefa Štróbla a Karolíny, rodenej Výrostkovej, v lokalite Frischfeuer neďaleko od dedinky Kráľova Lehota. Jeho otec pochádzal zo Sliezska a bol zamestnancom v sliezskych železiarňach arcivojvodu Alberta. Do Kráľovej Lehoty sa Štróblovci presťahovali v roku 1854 z poľského Krakova. Rodný dom neskôr Alojz Stróbl prestaval na svoju letnú vilu. Alojz navštevoval ľudovú školu v Lehote, neskôr v Liptovskom Hrádku. V rodine sa hovorilo nemecky, maďarsky a slovensky, Alojz plynulo komunikoval vo všetkých týchto jazykoch. V Hrádku Alojz študoval na hlavnej normálnej škole (1866 - 1869), potom nastúpil na gymnázium v Levoči (1869 - 1873). Alojz na gymnáziu neprospieval najlepšie, veľký talent preukázal iba v kreslení a modelovaní. Ešte pred maturitou ho otec povolal v hámri pri rodnom dome, kde sám pracoval. Vďaka príhovoru strýka sa Alojz rozhodol skúsiť šťastie ako modelár v železiarňach v českom Třinci (1873 - 1874). Po úspešnom pôsobení na učňovke sa v októbri 1874 Alojz zapísal na viedenskú Umeleckopriemyselnú školu (Kunst-gewerbeschule). Tu sa do roku 1876 zdokonaľoval najmä v sochárstve, v ktorom našiel najväčšiu záľubu. Po ukončení štúdia na Umeleckopriemyselnej škole sa Alojz zapísal na viedenskú Akadémiu, na ktorej študoval v rokoch 1876 - 1880. Viedol ho profesor Kaspar von Zumbusch. Vynikal najmä v sochárstve, ktorému ostal verný do konca života. Od roku 1881 žil trvalo v Budapešti, ale letá trávil v rodisku. Liptovskú prírodu mal Štróbl veľmi rád, pobyt v nej bol pre neho najlepším relaxom. Bol tiež vášnivým poľovníkom. V roku 1913 bol povýšený do šľachtického stavu s prídomkom "z Liptovského Hrádku"- "Strobl de Liptóujvár". Zomrel v roku 1926 v Budapešti, podľa úmrtnej matriky na adrese Bajza utca 34. Pochovali ho na cintoríne Kerepesi, parcela 26/1.
Osteostraci+Galeaspida+Pituriaspida

Osteostraci+Galeaspida+Pituriaspida je relatívne nová skupina (nadtrieda, trieda, podtrieda) bezčeľustnatcov zahŕňajúca len tri rady osteostraky, prilbovce (Galeaspida) a Pituriaspida. Patria medzi tzv. štítovce.
Ustálené meno donedávna neexistovalo. V súčasnosti sa na tento účel obyčajne „revitalizuje“ starší názov Cephalaspidomorphi, ktorý v minulosti označoval niektoré (dovtedy známe) skupiny tejto podtriedy, ale nikdy nemal ustálený význam. Nelson (2006) uvádza túto inkriminovanú skupinu ako nadtriedu pod názvom Osteostracomorphi a zároveň ako triedu pod názvom Cephalaspidomorphi (Monorhina). Slovenské ekvivalenty pre tieto taxóny sú štítohlavovce a cefalaspidy.
Drače

Drače je malá chorvátska osada v Dubrovnícko-neretvianskej župe v obci Janjina.

Zemepisná poloha

Jedná sa o malú rybársku osadu s drobným prístavom. Leží na severnom pobreží polostrova Pelješac. 30 km od mesta Ston. Drače sa nachádza v zátoke pri Neretvanskom prielive, ktorej súčasťou sú aj menšie zátoky (Sutvid, Stinjivac, Brijesta, Blaževo). V mori sa nachádza veľa ostrovov (Dubrovac, Galičak, Pučenjak a iné).

Hospodárstvo

Obyvatelia vykonávajú lov rýb a poľnohospodárstvo, a v menšej miere sa živia cestovným ruchom. Turistická kapacita tohto miesta sa skladá zo súkromných domov s bytmi na prenájom a tábor. Obec je známa hlavne chovom ustríc, ktoré sa dajú kúpiť čerstvé priamo v reštaurácii.

Obyvateľstvo

Žijú tu prevažne katolíci, a podľa sčítania ľudu z roku 2001 v dedine žije 64 obyvateľov. V posledných rokoch v Drače vyrástlo veľa nových penziónov, ako aj apartmánov.

More

Drače má relatívne dobré podmienky pre potápanie. Možnosť kúpať sa a ponárať sa je aj priamo v Drače. V prístave môžu bezpečne kotviť aj väčšie lode. More je čisté, a keďže sa Drače nachádza v zálive, aj pokojné.
Bragelogne-Beauvoir

Poloha

Obec má rozlohu 23,39 km². Najvyšší bod je položený 327 m n. m. a najnižší bod 214 m n. m.

Obyvateľstvo

Počet obyvateľov obce je 271 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ratková

Polohopis

Obec leží v juhovýchodnej časti Slovenského rudohoria.

Dejiny

Prvá písomná zmienka o obci je z roku 1413 (Rathko), ale sídlo vzniklo pravdepodobne už polovici 13. storočia. V chotári sa od polovice 14. storočia vyvíjali ďalšie dve sídla, Forovo a Proša, ktoré ale v 15. a 16. storočí zanikli, kým Ratková sa rozvinula na remeselnícke a trhové stredisko.  V roku 1564 sa tu vyrábalo železo, na čo slúžili 3 pece a 4 hámre. Po tureckej okupácii sa rozmohla remeselnícka výroba, ktorá sa rozvíjala v rámci niekoľkých cechov: garbiari, čižmári, pláteníci, valchári, súkeníci a iní.  V roku 1800 mala obec 310 majstrov a 116 tovarišov. V 2. polovici 19. storočia sa Ratková stala sídlom slúžnovského okresu až do roku 1919. V 20. storočí väčšina obyvateľov pracovala v priemyselných závodoch v Jelšave a okolí a v poľnohospodárstve, od roku 1964 v štátnom majetku v Tornali.
Cize (Ain)

Polohopis

Cize má rozlohu 4,52 km². Najvyšší bod je položený 540 m n. m. a najnižší bod 264 m n. m.

Obyvateľstvo

Cize má 167 obyvateľov (2009).
Graf vývoja obyvateľstva:
Zdroje: INSEE
Saint-Laurent-des-Mortiers

Poloha

Obec má rozlohu 10,06 km². Najvyšší bod je položený 82 m n. m. a najnižší bod 41 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montmorot

Poloha

Obec má rozlohu 11,36 km². Najvyšší bod je položený 355 m n. m. a najnižší bod 223 m n. m.

Obyvateľstvo

Počet obyvateľov obce je 3 079 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quai des Tuileries

Poloha

Nábrežie leží na pravom brehu rieky Seiny medzi mostami Carrousel a Concorde. Začína na križovatke s Avenue du Général-Lemonnier, kde nadväzuje na Quai François-Mitterrand, a končí na námestí Place de la Concorde, odkiaľ pokračuje po prúde ulica Cours la Reine. Uprostred nábrežia sa nachádza mostík pre chodcov Passerelle Léopold-Sédar-Senghor. Súčasťou nábrežia je prístav Port des Tuileries.

Dejiny

V roku 1731 tu bola vybudovaná cesta, ktorá bola v roku 1806 za Napoleona I. premenená na nábrežie.
Dňa 8. júla 2003 bol vyčlenený úsek medzi Pont du Carrousel a Avenue du Général-Lemonnier, z ktorého vzniklo samostatné nábrežie Quai François-Mitterrand.
Berg (Bas-Rhin)

Poloha

Obec má rozlohu 7,72 km². Najvyšší bod je položený 359 m n. m. a najnižší bod 240 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zamrznuté pleso

Názov

Hladina plesa býva väčšinou do neskorého leta pokrytá snehom a ľadom. Tým, že na rozdiel od Ťažkého plesa v Ťažkej doline bol pre neho ustálený názov Zamrznuté pleso, možno ich od seba jasne rozlišovať, lebo ležia v spoločnom dolinnom systéme a aj začiatok cesty k nim cez Bielovodskú dolinu vedie jedným smerom.

Rozmery a poloha

Je vo výške 2 047 m n. m. a má hĺbku 11 m.
Micropul

Položenie dielu z ruky na hraciu plochu

Hráč vyberie jeden diel zo svojej ruky a položí ho na hraciu plochu tak aby dodržal pravidlá č. 1 a 2. Po umiestnení dielu hráč skontroluje či nebol aktivovaný niektorý katalyzátor. Katalyzátor je aktivovaný vtedy, ak po priložení dielu katalyzátor susedí s micropulom na inom dieli.
Za každý aktivovaný katalyzátor bodky si hráč vyberie náhodný diel z jadra a umiestni ho do tzv. skladu, v ktorom sa nachádzajú diely obrátené obrazcom dole tak, aby ich hráči nevideli. Za každý aktivovaný katalyzátor znaku plus hráč vykoná ďalší ťah navyše. Katalyzátory je možné aktivovať v každom ťahu len raz.

Preloženie dielu z hráčovho skladu do ruky

Hráč nemôže mať v ruke viac ako 6 dielov. Ak hráč nemá v ruke 6 dielov, môže zo svojho skladu vybrať jeden z dielov a položiť ho do svojej ruky.

Položenie kameňa na skupinu micropulov

Hráč môže položiť jeden zo svojich voľných kameňov na ľubovolný voľný hrací diel, ktorý je súčasťou skupiny micropulov. Túto skupinu po položení kameňa vlastní hráč. Kameň nie je možné položiť na skupinu, ktorú už vlastní súper.
Skupina micropulov sú micropuly rovnakej farby, ktoré spolu susedia. Skupiny môžu byť otvorené alebo uzatvorené. Otvorené skupiny majú možnosť zväčšovať sa. Uzatvorené skupiny sú obklopené hracími elementami a žiadny z micropulov tejto skupiny sa nenachádza na hrane hracej plochy.

Cieľ hry

Hra končí vtedy, keď niektorý z hráčov vyberie posledný diel z jadra. Za každú uzatvorenú skupinu získava hráč ktorý ju vlastní toľko bodov, koľko micropulov táto skupina obsahuje. Za každý diel vo svojom sklade hráč získava dva body. Za každý diel vo svojej ruke, hráč získava jeden bod. Hráč s najvyšším počtom bodov sa stáva víťazom.
Iliašovce

Polohopis

Obec sa nachádza v severozápadnej časti Hornádskej kotliny v doline Iliašovského potoka.

Susedné obce

Arnutovce, Dlhé Stráže, Dravce, Harichovce, Kurimany, Smižany, Spišská Nová Ves, Spišský Štvrtok

Erb

V striebornom poli čierny kráčajúci medveď.
Abura

Abura (iné názvy: bahia, subaha, elilom, maza, vuku, mujiwa) je drevo tropického stromu Mitragyna ciliata a Mitragyna stipulosa. Je mäkké, svetlohnede až červenkasté, pôvodom zo západnej Afriky (Gabon, Pobrežie Slonoviny). Rýchlo vysychá a je ľahko opracovateľné, ľahko však podlieha hnilobe. Používa sa najmä v stavebníctve a nábytkárstve, predovšetkým na výrobu podláh a dvier.
Bukovinský potok (prítok Juríkovho potoka)

Prameň

Pramení v Oravských Beskydách, v podcelku Ošust, na severozápadnom svahu Bukoviny (1 049,6 m n. m.) v nadmorskej výške cca 960 m n. m.

Opis toku

Na hornom toku tečie severojužným smerom, sprava priberá tri krátke zdrojnice z juhovýchodného úpätia (hraničnej) Bukoviny (1 057,3 m n. m.) a vstupuje do najzápadnejšieho výbežku Podbeskydskej vrchoviny. Tu sa oblúkom stáča, sprava priberá prítok prameniaci severne od osady Demänová a pokračuje priamo na východ. Severozápadne od osady Tanečník ústi v nadmorskej výške približne 833 m n. m. do Juríkovho potoka.